Skole og utdanning i Cuba
Store norske leksikon,Samfunn,Utdanning og forskning,Utdanning i verden,Utdanning i Nord-Amerika og Mellom-Amerika
Kubansk utdanning regnes for å være av høy kvalitet, og kubanske elever skårer svært høyt på internasjonale kunnskapstester i matematikk, naturfag og språk.
Etter revolusjonen i Cuba i 1959 har det funnet sted en dramatisk kvantitativ utbygging av utdanningssystemet på alle nivåer. Utdanning blir sett på som et viktig middel i utviklingen av samfunnet. Kombinasjonen av teori og praksis, studium og arbeid er grunnleggende i kubansk utdanningsfilosofi og gjenspeiles i utdanningens innhold og metode. All utdanning fra førskole til universitet er gratis og betales av staten.98 prosent av barna går minst ett år i førskole. Skolen er obligatorisk i 9 år. Grunnskolen er delt i to trinn (4 + 2), den videregående skole er også delt i to (3 + 3), med akademisk eller yrkesrettet studieretning. Over 95 prosent fullfører 12 års utdanning.Cirka 25 prosent av de unge tar høyere utdanning. Høyere utdanning er gratis og tilbys i universiteter, høyskoler, institutter og polytekniske institusjoner.Analfabetisme  blant voksne er beregnet til vel 3 prosent (2000). Les mer i Store norske leksikon utdanning Cuba Eksterne lenker UNESCO-rapport om utdanningssystemet i Cuba av 2008 Les flere utdanningsplaner på UNESCOs nettsider for utdanning, Planipolis